PTT-BCP ปรับลดราคาเบนซิน-แก๊สโซฮอล์-ดีเซลลง มีผลพรุ่งนี้!
PTT-BCP ได้ปรับลดราคาเบนซิน-แก๊สโซฮอล์-ดีเซลลง 40 สต./ลิตร มีผลพรุ่งนี้ (30 พ.ค.)
29 พ.ค. 2558

ผู้สื่อข่าวรายงานว่า บริษัท ปตท. จำกัด (มหาชน) หรือ PTT และบริษัท บางจากปิโตรเลียม จำกัด (มหาชน) หรือ BCP ปรับลดราคาขายปลีกน้ำมันเบนซิน, แก๊สโซฮอล์ และดีเซล ลง 40 สตางค์/ลิตร โดยให้มีผลตั้งแต่วันพรุ่งนี้ (30 พ.ค.) หลังราคาน้ำมันสำเร็จรูปที่ตลาดสิงคโปร์ปรับตัวลดลง
โดยส่งผลให้ราคาขายปลีกน้ำมันในเขตกรุงเทพฯและปริมณฑล ของ PTT และ BCP ในวันพรุ่งนี้ เป็นดังนี้ เบนซิน ออกเทน 95 ของ PTT อยู่ที่ 34.76 บาท/ลิตร ส่วนราคาน้ำมันขายปลีกประเภทอื่นของ PTT และ BCP ได้แก่ แก๊สโซฮอล์ 95 อยู่ที่ 29 บาท/ลิตร ,แก๊สโซฮอล์ 91 อยู่ที่ 28.18 บาท/ลิตร , E20 อยู่ที่ 26.78 บาท/ลิตร ,E85 อยู่ที่ 22.88 บาท/ลิตร และดีเซล อยู่ที่ 25.99 บาท/ลิตร